68-ročný pacient so zvýšeným tlakom a nadváhou vyhľadáva konzultáciu
Prosím o konzultáciu,mám tlak 153/60 mám 68rokov je to normálne viem že mám110kg 193cm mám asi nadváhu...
Dobrý deň,
ďakujeme za Vašu otázku.
Krvný tlak je tlak cirkulujúcej krvi vyvíjaný na steny ciev. Za normálny krvný tlak sa považujú hodnoty do 120/80 mmHg. O hypertenzii alebo vysokom krvnom tlaku môžeme hovoriť vtedy, ak hodnoty krvného tlaku trvale prevyšujú 140/90 mmHg. Hodnoty krvného tlaku sa počas dňa menia. Vplyv na krvný tlak majú vonkajšie aj vnútorné faktory. Pri krátkodobom zvýšení sa jeho hodnota znižuje na základe fyziologických procesov v organizme. V prípade podozrenia na vyšší krvný tlak sa odporúča jeho pravidelné meranie tlakomerom. Spozornieť treba pri opakovane nameraných hodnotách 140/90 mmHg a vyššie, ktoré signalizujú hypertenziu.
Zároveň máte vyšší pulzný tlak (rozdiel medzi systolickým a diastolickým tlakom). Ideálna hodnota je 40 mmHg. Za vysoký pulzný tlak sa považuje tlak v hodnote nad 60 mmHg. Hodnoty pulzného tlaku sa môžu zvyšovať s pribúdajúcim vekom. Môžu však aj signalizovať iné závažné ochorenia srdca.
Preto je potrebné v prvom rade absolvovať lekárske vyšetrenie. Ten na základe vyšetrenia zdravotného stavu rozhodne o vhodnej forme terapie.
Ako prevencia vysokého krvného tlaku sa odporúča celková zmena životného štýlu. Odporúča sa obmedziť príjem soli v potravinách a znížiť konzumáciu vysoko spracovaných potravín, zvýšiť príjem vlákniny, obmedziť konzumáciu alkoholu, nefajčiť, udržiavať si optimálnu váhu, dostatok pohybovej aktivity a znížiť stres.
Prajem pekný zvyšok dňa.
S pozdravom
PharmDr. Veronika kIabová